32012D0412
L 192/29
SLUŽBENI LIST EUROPSKE UNIJE
PROVEDBENA ODLUKA KOMISIJE
od 19. srpnja 2012.
o izmjeni popisa „osnovnih jedinica lokalne uprave” u Prilogu Direktivi Vijeća 94/80/EZ o utvrđivanju detaljnih aranžmana za ostvarivanje aktivnog i pasivnog biračkog prava na lokalnim izborima za građane Unije koji borave u državi članici čiji nisu državljani
(2012/412/EU)
EUROPSKA KOMISIJA,
uzimajući u obzir Ugovor o funkcioniranju Europske unije, a posebno njegov članak 22. stavak 1.,
uzimajući u obzir Direktivu Vijeća 94/80/EZ od 19. prosinca 1994. o utvrđivanju detaljnih aranžmana za ostvarivanje aktivnog i pasivnog biračkog prava na lokalnim izborima za građane Unije koji borave u državi članici čiji nisu državljani (1), a posebno njezin članak 2. stavak 2.
budući da:
(1)
U Prilogu Direktivi 94/80/EZ navedene su „osnovne jedinice lokalne uprave” kojima je utvrđeno područje primjene te direktive.
(2)
U skladu s člankom 2. stavkom 2. Direktive 94/80/EZ, država članica obavješćuje Komisiju ako se bilo koja jedinica lokalne uprave iz Priloga toj Direktivi, na temelju izmjene nacionalnih propisa, zamijeni drugom jedinicom ili ako se takvom promjenom bilo koja takva jedinica ukine ili se osnuje još takvih jedinica. Komisija slijedom toga prilagođuje navedeni Prilog putem odgovarajućih zamjena, brisanja ili dodavanja te se tako izmijenjeni Prilog objavljuje u Službenom listu Europske unije.
(3)
Danska, Irska, Grčka, Latvija i Litva obavijestile su Komisiju da su, slijedom izmjena njihovih propisa, njihove „osnovne jedinice lokalne uprave” promijenjene. Komisija je službenim putem obaviještena o navedenim propisima.
(4)
Prilog Direktivi 94/80/EZ trebalo bi na odgovarajući način izmijeniti,
DONIJELA JE OVU ODLUKU:
Članak 1.
Prilog Direktivi 94/80/EZ mijenja se u skladu s Prilogom ovoj Odluci.
Članak 2.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 19. srpnja 2012.